EKD dokumentides öeldakse, et erakond juhindub Piiblist, erakonna «eesmärgiks on kristlike elu- ja eetikastandardite rakendamine  ühiskonnaelu kõigil tasanditel» ning erakond lähtub Jumala sõnast oma tegevuse planeerimisel ning ühiskonnas ja poliitikas toimuva hindamisel. Euroopa kristlikud demokraadid (Euroopa Rahvapartei näol) on kristliku ja demokraatliku lepitamisel jõudnud märksa suurema kompromissini ja indiviidikesksuseni kui EKD, mistõttu maailmavaatelisi kokkulangevusi võib EKD puhul leida pigem Skandinaaviamaade kristlike erakondadega.